Сергей Есенин
Нощ

Превод от руски: Борис Младенов-Young, 2011

chitanka.info

Денят превали, в нощ прерасна,

притихна шумната вълна,

зад хълма слънцето угасна,

луната над света изгря.

Бълбука ручей в долината,

разнежена го слуша тя.

Омайва славеят гората —

приспива я със песента.

Реката бреговете гали

с тих шепот, слуша песента,

а весело листя развяли

тръстики шумолят едва.

С. Есенин

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.